Mossad

Mossad (, ”Instituutti”; koko nimeltään HaMossad leModiʿin uleTafkidim Mejuḥadim (), ”Tiedustelun ja erikoistehtävien instituutti”) on Israelin tiedustelupalvelu. Sen tehtäviin kuuluu tiedustelu, vastaterrorismi ja muunlaiset operaatiot kuten juutalaisten pelastaminen vihollismaista.

Mossadia on kutsuttu maailman tehokkaimmaksi ja häikäilemättömimmäksi salaiseksi palveluksi.

Mossad perustettiin 1949 ja järjestettiin uudelleen 1951. Koko tiedustelupalvelun olemassaolo salattiin pitkään. Mossadin palkkalistoilla on noin 1 200 henkilöä. Se on siviiliorganisaatio eikä käytä sotilasarvoja, mutta monet sen jäsenistä ovat palvelleet Israelin armeijassa. Mossadin päämaja on Tel Avivissa. Sen erikoisoperaatiojaos on nimeltään Metsada. Tämä osasto hoitaa salamurhat, sabotaasin ja puolisotilaalliset operaatiot.

Israelilla on muitakin tiedustelupalveluja, kuten armeijan Shin Bet.

Mossadin operaatioita 

 Obersturmbannführer Adolf Eichmannin paikantaminen ja kaappaus Buenos Airesissa Argentiinasta 11. toukokuuta 1960. Eichmann salakuljettiin Israeliin El Alin koneella.
 Länsisaksalaisen Scheersberg A rahtilaivan katoaminen  matkalla Antwerpenista Genovaan vuonna 1968. Ranska oli kieltäytynyt myymästä uraania  Israelille Kuuden päivän sodan jälkeen vuonna 1967. Israel oli suunnittelemassa uraanin tutkimuslaitosta Negevin autiomaahan (Dimonan tutkimuslaitosta). 
 Operaatio Jumalan kosto; Münchenin verilöylystä vastuullisten terroristien likvidointi vuosina 1972–1973.
 Palestiinalaisen kirjailijan ja Libyan suurlähetystön tulkin PLO:n Italian edustaja Abdel Wael Zwaiterin salamurha Roomassa 16. lokakuuta 1972
 PLO:n edustaja tohtori Mahmoud Hamsharin salamurha Pariisissa  8. joulukuuta 1972. Hamsharin puhelimeen oli asennettu pommi.
 24. tammikuuta 1973 jordanialainen Fatahin Kyproksen edustaja Hussein Al Bashir kuoli pommi-iskussa Nikosiassa Olympic Hotellissa, jonne Mossad oli asettanut pommin hänen sänkynsä alle hotellihuoneeseen. Israelin mukaan Bashir oli Musta syyskuu -järjestön johtaja Kyproksella. Toinen syy Bashirin surmaan oli, että hänellä oli läheiset suhteet KGB:hen.  
 6. huhtikuuta 1973 tohtori Basil Al-Kubaissi, lakiprofessori Beirutin amerikkalaisesta yliopistosta, murhattiin asuntonsa lähellä Pariisissa. Häntä ammuttiin 12 kertaa. Kubaissi oli Mossadin tietojen mukaan Mustan syyskuun jäsen Libanonissa.
 Zaiad Muchasi, Hussein Al Bashirin seuraaja Kreikassa, murhattiin pommilla hotellihuoneessaan Ateenassa 11. huhtikuuta 1973. Kaksi muuta Musta Syyskuu -järjestön jäsentä, Abdel Hamid Shibi ja Abdel Hadi Nakaa, loukkaantuivat autossa Roomassa. 
 Ahmed  Boudian, algerialaissyntyinen PLO:n edustaja, kuoli 28. kesäkuuta 1973 Pariisissa. Boudian autoon oli asennettu pommi, joka räjähti kun Boudian käynnisti moottorin. Boudiania epäiltiin yhteyksistään Musta syyskuuhun.
 22. tammikuuta 1979 PLO:n terroristi Ali Hassan Salamehin tappanut autopommi-isku Beirutissa.
Operaatio Nuori Kevät Münchenin verilöylyn vastuullisten terroristien likvidointi Beirutissa vuonna 1973
 Muhammad Joussef Al-Najjarin ja Kamal Nasserin ja  Kamal Adwanin salamurha Beirutissa vuonna 1973. 
 PLO:n edustaja Zuheir Mohsen ammuttiin 26. heinäkuuta vuonna 1979 Cannesissa, Ranskan Rivieralla juuri kun hän oli saapumasta eräästä kasinosta. Mohsen oli PLO:n sotilaallisen siiven päällikkö ja Syyrian tukeman al-Saika ryhmän edustaja. Mohsenin surman takana oli luultavasti Mossad. Myös pahamaineista terroristia Abu Nidalia on epäilty surmasta, koska Mohsen oli Jasser Arafatin läheinen työtoveri. Myös Irakin turvallisuuspalvelua ja Egyptiä on epäilty surmasta. Mohsenin osuus Münchenin verilöylyyn ei ole tiedossa. 
 Aleksandrian yliopiston ydinfyysikko egyptiläissyntyisen Yehia al-Meshadin salamurha Pariisin Meridien Hotelissa 13. kesäkuuta 1980. Yehia al-Meshadin oli työskennellyt Osirakin ydinvoimalassa Bagdadissa, jossa väitettiin suunniteltavan ydinasetta, ja hänet surmattiin hotellihuoneessaan. 
 1. elokuuta 1981 Musta syyskuu -järjestön edustajaa Abu Daoudia ammuttiin suuhun, vatsaan ja rintaan viisi kertaa hotellin aulassa Varsovassa. Daoud ei kuollut murhayrityksessä. Daoudin murhayrityksessä oli myös kiistanalaista oliko murhayrityksen takana Mossad vai Abu Nidalin järjestö. Abu Daoud oli suunnittelemassa Münchenin verilöylyä. Ennen kuolemaansa vuonna 2010 Daoud asui Ammanissa.
 PLO:n edustaja Mamoun Meraishin salamurha Ateenassa 21. elokuuta 1983. Mossadin agentit ampuivat Meraishin autoonsa. 
 etiopianjuutalaisten auttaminen siirtymisessä Israeliin vuonna 1984
 Israelilaisen ydinfyysikko Mordechai Vanunun kaappaus Roomassa vuonna 1986
 Jasser Arafatin pääavustajan Khalil al-Wazirin (Abu Jihad) salamurha Tunisissa 16. huhtikuuta 1988.
 Kanadalaisen tieteilijä Gerald Bullin murha Brysselissä vuonna 1990. Bull oli työskennellyt Saddam Husseinille Irakissa suunnittelemassa Scud-ohjuksia. Bullin murha on vielä kiistanalainen. CIA:n, Mossadin tai Mukhabaratin on epäilty olevan Bullin salamurhan takana.
 8. kesäkuuta 1992 PLO:n edustaja Atef Bseiso ammuttiin PLO:n toimistossa Pariisissa. PLO:lle murha oli iso isku, sillä Bseiso oli neuvottelemassa suhteiden avaamisesta Ranskan kanssa. Mossadia syytettiin Bseison murhasta, mutta myös Abu Nidalin järjestöä syytettiin sillä Bseison lähestymispolitiikka ärsytti Nidalia. Mossad syytti Bseisoa Münchenin verilöylyn suunnittelusta.
 Islamilainen jihad -liikkeen johtajan Fathi Shakaki ammuttiin Diplomat Hotelissa Sliemassa a Maltalla 26. lokakuuta 1995.
 Iranin ydinohjelmaan kohdistuneet murhat ja iskut vuonna 2020.

Yhteistyöt Israelin armeijan kanssa 
 Tiedustelutiedon hankkiminen Irakin Osirakin ydinreaktorista, jonka Israelin ilmavoimat tuhosivat 1981.
 Israelin armeijan avustaminen muun muassa Entebben operaatiossa, Ugandassa, vuonna 1976.

Epäonnistuneet operaatiot  
 Vuonna 1973 Lillehammerissa Mossadin agentit erehtyivät kohteestaan ja murhasivat syyttömän tarjoilijan Ahmed Bouchikin, kun heidän olisi pitänyt tappaa Musta syyskuu -järjestön johtaja Ali Hassan Salameh.
 Vuonna 1997 kaksi Mossadin agenttia jäi kiinni Jordaniassa yrittäessään murhata Hamasin johtajan Khaled Mashalin, Jordania oli solminut rauhansopimuksen  Israelin kanssa.
 Vuonna 1998 yritys asentaa salakuuntelulaitteita Sveitsin Iranin suurlähetystöön.
 Mossadin agentteja on jäänyt joskus kiinni väärennettyjen passien käytöstä.

Mossadin johtajat

Lähteet

Kirjallisuutta 
Petoksen kautta: Sisäpiirin hätkähdyttävä raportti Mossadista, Victor Ostrovsky, Claire Hoy, suomentanut Jorma-Veikko Sappinen, Book Studio Hyvinkää 1991, 409 sivua, ISBN 951-611-399-0 sid.,  Luokitus 327.84 (569.4):929 Ostrovsky Victor. Englanninkielinen alkuteos: By way of deception
Gideon's Spies: The Secret History of the Mossad (Uudistettu versio), Gordon Thomas, St. Martin's Griffin: New York 2007. 480 sivua. ISBN 978-0-312-36152-5.

Aiheesta muualla 

  
 GlobalSecurity.org-sivuston artikkeli Mossadista 

Seulonnan keskeiset artikkelit